થયું એવું કે ડલ્લાસથી પાછાં આવતી વખતે ચિંતનના ઘરેથી એરપોર્ટ (DFW) જવાનું હતું. આગલી રાત્રે ટેક્સી માટે ગુગલમાં શોધ કરી તો આ હેન્રીભાઇની કેબ સેવા સસ્તી અને સારી લાગી. ઓનલાઇન ફોર્મનો ઉપયોગ કર્યો. પહેલી વખત પ્રયત્ન કર્યો તો સફળ ન થયો (કારણ? એડબ્લોક, નો સ્ક્રિપ્ટ, વગેરે કિટાણુંઓ). બીજી વખત પ્રયત્ન સફળ થયો પણ હું વેલિડ યુએસ ફોન નંબર આપવાનું ભૂલી ગયો (મેન્ડેટરી ફિલ્ડ હોવા છતાંય!) અને તારીખ ખોટી આપી (ફેબ્રુઆરીની જગ્યાએ જાન્યુઆરી!) તોય ફોર્મ સબમિટ થઇ ગયું અને સક્સેસ! નો મેસેજ સ્ક્રિન પર આવ્યો. ખાતરી કરવા માટે ચિંતને ફોન કર્યો તો હેન્રી વાળાઓએ કહ્યું કે તમે જો ફોર્મ સબમિટ કર્યું હશે તો ટેક્સી બૂક થઇ ગઇ છે. ઓહ. એમ?